Gramè pou konprann Kreyòl Ayisyen
BrowseBrowseInterestsBiography & MemoirBusiness & LeadershipFiction & LiteraturePolitics & EconomyHealth & WellnessSociety & CultureHappiness & Self-HelpMystery, Thriller & CrimeHistoryYoung AdultBrowse byBooksAudiobooksComicsSheet MusicBrowse allUploadSign inJoinBooksAudiobooksComicsSheet MusicRèg gramè ak sentaks kreyòlMen kèk règ ki eksplike fonksyònman lang kreyòl. • Yon fraz kreyòl se menm jan ak franse : Sijè + Vèb + Konpleman Egzanp: [Pastè a] [preche mesaj Kris la]. • Gwoup non an se Non + Detèminan. Egzanp : [Pastè] [a] Sòf pou kèk detèminan (endefini, nimeral, òdinal) ki plase avan non an. Egz : Yon pastè / kèk bagay / premye bagay / senk pwen. • Fòm detèminan atik defini an La (a, nan, an) pou sengilye / yo pou pliryèl Nou wè atik defini an plase apre non li detèmine a. Li kapab pran divès fòm daprè dènye son ki nan mo li detèmine a. - la apre yon konsòn oral (b, ch, d, f, g, j, k, l, p, r, s, t, v, z ak apre y epi w) Egzanp : Kay la, solèy la, sik la. - a apre yon vwayèl oral (a, e, è, i, o, ò, ou) Egzanp: po a, chou a, fi a, manje a • nan apre yon konsòn nazal (m, n). Egzanp : chanm nan, kann nan an apre yon vwayèl nazal. (an, en, on). Egzanp : pen an, ban an, pon an
Lòt detèminan (demonstratif ak posesif) detèminan demonstratif la se : Sa a (sila a) pou sengilye epi sa yo (sila yo) pou pliryèl. Egzanp : Pastè sa a, kretyen sa yo detèminan posesif yo gen menm fòm ak pwonon pèsonèl yo (mwen, ou, li, nou, nou yo). Yo Konn genyen pa avan epi fòm detèminan aktil la apre yo tou. Egzanp : Bib mwen, bib mwen an, bib pa mwen an./ Bondye li, Bondye li a, bondye pa li a. -
• Fòm predika An kreyòl, se pa toujou vèb ki ranpli fonksyon sa a. Nenpòt mo kapab ranpli fonksyon predika a nan yon fraz. - Predika vèbal (predika a se yon vèb) Egzanp : Jak preche pawòl la. / Moun yo asepte levanjil la
- Predika nominal (predika a se yon non) Egzanp : Jak pastè legliz batis depi 20 an. Mwen kretyen depi mwen timoun. - Predika adjektival (predika a se yon adjektif) Nou kontan la jodiya. / Ala moun yo entèlijan ! Mesaj la te long. - Predika advèbyal (predika a se yon advèb) Egzanp : Èske nou la ? Koze sa yo twòp pou nou. - Predika gwoup prepozisyon Egzanp : Pastè a nan legliz la. / Timoun yo nan lakou a. N.B. Predika a pa dekline tankou an fransè oubyen panyòl. Li toujou gen menm fòm nan. Se pwonon ki devan li a ki di ou nan ki fòm li ye. • Kijan kreyòl esprime tan ? Kreyòl divize tan daprè lojik tout moun : Pase / prezan/ lavni. Pou prezan an, kapab gen makè 0 devan predika pou montre aksyon an akonpli. Kapab gen makè ap pou make aksyon an inakonpli. Egzanp : Mwen li liv Ebre a. / M’ap li liv Ebre a. Pou pase, nou sèvi ak makè te pou montre aksyon an akonpli epi makè te ap (t’ap) pou montre aksyon an pa ko akonpli. Egzanp : Lè ou te rele m nan mwen te soti. (Mwen pa te la, mwen te gentan soti). E : Lè ou te rele m nan mwen t’ap soti (Lè telefòn nan sonnen an mwen t’ap kite lakay mwen men mwen te la toujou.) - Pou lavni (fiti) nou mete ap, va, pral, ava, a devan predika a. Egzanp : Mwen pral pale avèk ou talè. M’ap vin wè ou demen. M’ava wè li, m’a konnen li, lè m’a kanpe bò kote Jezikri. -
More From This UserDe la prédication fidèle aux EcrituresProcédure de délivrance face à des urgences psycho-spirituellesNoel2007 Lettre de l'Amicale du STEP
Gramè pou konprann Kreyòl Ayisyen by stepleader1.7K viewsEmbedDownloadDescriptionSummary of Creole grammar. Prensip baz pou gramè kreyòl.Summary of Creole grammar. Prensip baz pou gramè kreyòl.Read on Scribd mobile: iPhone, iPad and Android.Copyright: Attribution Non-Commercial (BY-NC)Download as DOC, PDF, TXT or read online from ScribdFlag for inappropriate contentShow moreShow less